23POR-225

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio Barneko, Funtzio Publikoko eta Justiziako kontseilariari, Osoko Bilkuran ahoz erantzun dezan:

Joan den urriaren 27an, Ángel Gabilondo Espainiako Arartekoak *Eliza katolikoaren esparruko sexu-abusuei eta botere publikoen zereginari buruzko Txostena* aurkeztu zuen.

Nafarroa aitzindaria izan da, aurreko legegintzaldian onetsi baitzuen uztailaren 5eko 24/2022 Foru Legea, Eliza katolikoaren barnean gertatutako sexu-abusuen biktimei errekonozimendua adieraztekoa. Lege horren babesean, Nafarroako Eliza katolikoaren barnean osotasun fisikoaren, ukigabetasunaren eta sexu-askatasunaren aurkako erasoen biktimen errekonozimendurako adituen batzorde bat eratu zen.

Zer balorazio egiten du Departamentuak Arartekoak aurkeztutako txostenari buruz, Nafarroan Eliza katolikoaren eremuan gertatutako abusuen biktimak aitortzeko egiten ari den lanari dagokionez?

Iruñean, 2023ko azaroaren 3an

Foru parlamentaria: Arantza Biurrun Urpegui